b'\n_START_ARTICLE_\nWilliam Wallace Campbell\n_START_SECTION_\n\xc5\xbdivljenje in delo\n_START_PARAGRAPH_\nCampbell je bil pionir na podro\xc4\x8dju astronomske spektroskopije. Katalogiziral je radialne hitrosti zvezd._NEWLINE_\xc5\xa0tudiral je gradbeni\xc5\xa1tvo na Univerzi Michigana v Ann Arborju. Od leta 1888 do 1891 je tu pou\xc4\x8deval astronomijo. Leta 1890 je poleti kot prostovoljec delal na Lickovem observatoriju. Tu se je pri Keelerju izpopolnil v spektroskopiji._NEWLINE_Med letoma 1901 in 1930 je bil predstojnik Lickovega observatorija. Med letoma 1923 in 1930 je bil enajsti predsednik Univerze Kalifornije._NEWLINE_V letu 1922 je vodil odpravo v Avstralijo kjer je fotografiral Son\xc4\x8dev mrk. Pridobljeni podatki so dali nove potrditve Einsteinove splo\xc5\xa1ne teorije relativnosti, predvsem odklon svetlobe v gravitacijskem polju Sonca._NEWLINE_Pri 76. letih je naredil samomor. Bil je \xc5\xbee skoraj slep in je trpel za napadi afazije. To ni bilo neprijetno le zanj. Menil je da je pustilo breme njegovi dru\xc5\xbeini zaradi nege in stro\xc5\xa1kov, vsaj glede na zapiske, ki jih je zapustil v \xc4\x8dasu svoje smrti.\n_START_SECTION_\nPriznanja\n_START_PARAGRAPH_\nLeta 1931 je postal predsednik Nacionalne akademije znanosti ZDA.\n_START_SECTION_\nPoimenovanja\n_START_PARAGRAPH_\nPo njem se imenujeta kraterja na Luni (Campbell) in Marsu (Campbell) ter asteroid glavnega pasu 2751 Campbell.'